Irati+Otamendi

Behin eta berriro, alde guztietatik entzuna dugu ura edatea ona dela, eta batez ere, kirola egiterakoan. Honen arrazoiak sinpleak eta zentzuzkoak dira: alde batetik, ura eta likidoak beharrezkoak dira gorputzaren tenperatura mantentzeko eta baita honen hidratazioa ere. Izerdiaren bitartez ur asko galtzen du gorputzak, honela fresko mantenduz. Bestetik, kirola egitean galdu den pisua berreskuratzea garrantzitsua omen da. Horretarako, nahikoa da galdu den pisu adina ur edatea. Eta zenbat ur edan beharko ote da egunean zehar? Ameriketako medikuntza institutu batek argitu duenez nahikoa da gizonezkoek egunean 3 bat litro edatea eta emakumezkoek, berriz, 2 litro eta erdi. Horrek ez du esan nahi egunero edan behar den likido kopuru hori urarena bakarrik denik, bertan batzen baitira fruta, berdura, soda, te, cafe, esne eta beste jaki batzuek berez duten ur edo likidoa ere. Honena egarria izatean bakarrik edatea omen da. Bitxia da pertsona bat hidrataturik dagoen jakiteko egin daitekeen metodo bat: beste batzuen artean, oso metodo ona omen da pixak kolore iluna edo argia duen ikustea. Argiak ondo hidrataturik zaudela esan nahi du eta ilunak, piska bat deshidratatuta aurkitzen zarela.